62023TJ0618_INF
Rettens dom (Tiende Afdeling) af 2. juli 2025 –ZY mod Kommissionen
(Sag T-618/23)
»Personalesag – ansættelse – meddelelse om udvælgelsesprøve – almindelig udvælgelsesprøve EPSO/AD/394/21 – afgørelse om ikke at opføre sagsøgerens navn på reservelisten – reglerne om sprog – ulovlighedsindsigelse – begrænsning af valget af andet sprog ved udvælgelsesprøven til engelsk og fransk – forskelsbehandling på grund af sprog – tjenestens interesse«
1.
Tjenestemandssager – ulovlighedsindsigelse – anfægtelige retsakter – meddelelse om udvælgelsesprøve – anfægtelse af begrænsningen af valget af det andet sprog – sammenhæng mellem afgørelsen om at udelukke sagsøgeren og den sprogordning, der er fastsat i meddelelsen om udvælgelsesprøven – formaliteten
(Tjenestemandsvedtægten, bilag III, art. 1)
(jf. præmis 43-47)
2.
Tjenestemænd – udvælgelsesprøve – afviklingen af en almindelig udvælgelsesprøve – sprog med henblik på deltagelse i prøverne – begrænsning af valget af det andet sprog – forskelsbehandling på grund af sprog – begrundelse, henset til tjenestens interesse – overholdelse af proportionalitetsprincippet
(Tjenestemandsvedtægten, art. 1d, stk. 1 og 6)
(jf. præmis 67-71)
3.
Tjenestemænd – udvælgelsesprøve – afviklingen af en almindelig udvælgelsesprøve – sprog med henblik på deltagelse i prøverne – begrænsning af valget af det andet sprog – forskelsbehandling på grund af sprog – begrundelse om tjenestens interesse i at ansætte personer, som umiddelbart kan indgå i arbejdet – lovlighed – betingelse – forbindelse mellem karakteren af de opgaver, der skal varetages i de ledige stillinger, og de krævede sprogkundskaber – bevisbyrde
(Tjenestemandsvedtægten, art. 1d, stk. 1; Rådets forordning nr. 1, art. 1)
(jf. præmis 72-85)
Konklusion
1)
Afgørelsen af 2. december 2022, hvorved udvælgelseskomitéen for almindelig udvælgelsesprøve EPSO/AD/394/21 efter fornyet behandling afslog at opføre ZY’s navn på reservelisten med henblik på ansættelse af administratorer i lønklasse AD 7 inden for området »undersøgelser og operationer i forbindelse med svig på området [Den Europæiske Unions] udgifter og korruptionsbekæmpelse«, annulleres.
2)
Europa-Kommissionen betaler sagsomkostningerne.